Redeyef

Dinas yn ne-orllewin canolbarth Tiwnisia yw Redeyef (Arabeg: الرديف), a leolir i'r gorllewin o Gafsa ac i'r dwyrain o'r ffin rhwng Tiwnisia ac Algeria yn Gafsa. Mae'n gorwedd yng nghanol un o'r ardaloedd pwysicaf yn y byd am fwyngloddio ffosffad. Poblogaeth: 26,143 (2004).

Mae'n ganolfan mwyngloddio ffosffad, a anfonir ar hyd y rheilffordd i Métlaoui, 53 km i'r dwyrain, gan fynd trwy geunentydd Selja. Agorwyd y mwynglawdd yn 1903, ac mae'n un o'r rhai hynaf yn Nhiwnisia; y perchnogion heddiw yw'r Compagnie des phosphates de Gafsa (CPG).

Bu protestiadau yn Redeyef yng ngwanwyn 2008. Roedd y mwyngloddwyr yn cwyno am lwgrwobrwyo, diweithdra, tlodi a diffyg triniaeth am afiechydon a achosir gan eu gwaith. Bu farw dau yn y protestiadau.Le Monde, Gorffennaf 2008. Parhaodd yr anghydfod. Bu protestiadau yn Redeyef yn ystod intifada 2010-2011.

 Cyfeiriadau 

 Dolenni allanol 
 Redeyef : Le combat de la dignité, raconté par des femmes , ffilm ddogfen am hanes helyntion Redeyef 2008 o safbwynt y merched. Gwefan Al-Nawaat. 

Categori:Dinasoedd Tiwnisia
Categori:Talaith Gafsa